
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS ADMINISTRACIJOS DIREKTORIAUS 2009 M. RUGSĖJO 17 D. ĮSAKYMO NR. AT-1200 PAPILDYMO 
2013 m. lapkričio 14 d. Nr. AT-1252
Šakiai


Vadovaudamasis Lietuvos Respublikos vietos savivaldos įstatymo (Žin., 1999, Nr. 55-1049; 2008, Nr. 113-4290) 18 straipsnio 1 dalimi ir rajono savivaldybės tarybos 2009 m. sausio 22 d. sprendimu Nr.T-6 patvirtintų Savivaldybės administracijos nuostatų 24 punktu:


1. Papildau rajono savivaldybės administracijos direktoriaus 2009 m. rugsėjo 17 d. įsakymu Nr. AT-1200 patvirtintą Sintautų seniūnijos seniūno  pareigybės aprašymą šiais punktais:

„30. Dalyvauja rengiant ir įgyvendinant kaimo plėtros programas.


31. Nustatyta tvarka dalyvauja rengiant gyventojų apklausas, atliekant gyventojų būstų, kitus visuotinius surašymus.


32. Dalyvauja kuriant ir įgyvendinant informacinės visuomenės plėtros programas.


33. Rengia seniūnijos veiklos programas, teikia jas svarstyti seniūnijos seniūnaičių sueigoje. Supažindina seniūnaičius su savivaldybės tarybos patvirtintomis programomis ir aptaria skirtų asignavimų naudojimą.


34. Ne rečiau kaip kartą per metus teikia seniūnijos veiklos ataskaitą seniūnaičių sueigai ir savivaldybės administracijos direktoriui.” 

                      2. Laikau Sintautų seniūnijos seniūno pareigybės aprašymo 30 punktą atitinkamai 35 punktu.
Direktorius                                                                    
Juozas  Puodžiukaitis 

